# Intel·ligibilitat mútua

En lingüística, la intel·ligibilitat mútua és la capacitat que es presenta entre dos o més llengües o dialectes quan els respectius parlants poden entendre amb relativa facilitat la llengua dels altres. Aquesta intercomprensió recíproca pot no ser simètrica, i donar-se el cas que el parlant d'una llengua comprengui millor el parlant de l'altra que no pas a l'inrevés .
Aquesta intel·ligibilitat existeix entre moltes llengües geogràficament properes o pertanyents a una mateixa família lingüística, sovint en el context d'un continu dialectal. El criteri d'intel·ligibilitat mútua s'usa algunes vegades com a distinció entre llengua i dialecte.
La intel·ligibilitat entre llengües no és idèntica entre tots els membres d'una comunitat lingüística, sinó que depèn de factors personals i pot variar entre els diferents individus depenent del coneixement i les habilitats que es tenen en la pròpia llengua (domini de diferents registres i amplitud de vocabulari), així com de l'interès per altres llengües o la familiaritat amb altres cultures, del mitjà d'ús de la llengua (oral o escrit), i de molts altres factors.

## Intel·ligibilitat asimètrica

Es considera intel·ligibilitat asimètrica quan els parlants de la llengua L1 comprenen fàcilment els parlants de la llengua L2, però els parlants d'aquesta llengua L2 tenen dificultats per a entendre els parlants de la primera llengua, L1. Un exemple d'aquest fenomen es dona entre el castellà i el portuguès: els parlants de portuguès afirmen entendre fàcilment el castellà, mentre que els parlants d'castellà tenen dificultats per a entendre els parlants de portuguès oralment. En aquest cas, la intel·ligibilitat es fa més simètrica quan es tracta de la llengua escrita.

## Llistes de llengües mútuament intel·ligibles

* Llengües germàniques
** Alemany i luxemburguès.
** Alemany i ídix.
** Neerlandès i afrikaans.
** Baix alemany, neerlandès i limburguès.
** Danès, suec i noruec.
** Anglès i scots.
* Llengües eslaves
** Rus, ucrainès, belarús et rutè.
** Croat, bosnià, serbi i montenegrí se poden classificar els quatre com un únic idioma que seria el Serbocroat.
** Búlgar, macedònic, serbocroat i eslovè.
** Polonès, eslovac, txec, silesià, caixubi, moravià i sòrab.
* Llengües romàniques
** Llengües d'oïl (inclòs el francès) i francoprovençal.
** Català i occità.
** Castellà, judeocastellà, asturlleonès, aragonès, gallec, portuguès i català.
** Italià, cors, sicilià, napolità, romanesc i vènet.
** Llombard, lígur, piemontès, emilià-romanyol i vènet.
** Romanx, friulès i ladí.
** Romanès, aromanès, meglenoromanès i istroromanès.
* Llengües cèltiques
** Gaèlic irlandès i gaèlic escocès.
** Bretó i còrnic.
* Llengües indoiranianes
** Urdú, hindi i panjabi.
** Persa, darí, tadjik, tati i judeopersa.
* Llengües turqueses
** Turc, àzeri, gagaús i urum.
** Turcman, tàtar de Crimea i salar.
** Uzbek, uigur i kazakh.
** Kirguís, altai i kazakh.
* Llengües austronèsiques
** Samoà, tongalès i tuvalià.
** Malai i indonesi.
** Cebuà i hiligainon.
** Tagal i filipí.
* Llengües tai-kadai
** Laosià, tailandès, isaan i shan.
** Zhuang i bouyei.
* Llengües ugrofineses
** Finès, estonià, carelià i meänkieli.
* Llengües bantus
** Zulu i xosa.
** Kirundi i kinyarwanda.
** Bukusu i masaaba.
* Llengües sinítiques
** Dungà i xinés mandarí.

## Vegeu també

* Continu dialectal

## Referències

* Vajda, Edward J.

## Enllaços externs

* Harold Schiffman, "Linguists' Definition: mutual intelligibility". University of Pennsylvania.(anglès)
* Projecte d'intercomprensió entre llengües romàniques del projecte Socrates Lingua Arxivat 2012-01-06 a Wayback Machine.(francès)